ระเบียบการประปานครหลวงระเบียบการประปานครหลวงฉบับที่ ๕๓ว่าด้วยการขอเลิกใช้ การงดจ่ายน้ำและการบรรจบมาตรวัดน้ำพ.ศ. ๒๕๕๔[๑] เพื่อให้การขอเลิกใช้น้ำ การงดจ่ายน้ำและการบรรจบมาตรวัดน้ำเป็นไปในแนวทางเดียวกันทุกสำนักงานประปาสาขา อาศัยอำนาจตามความในข้อ ๕ของข้อบังคับการประปานครหลวง ฉบับที่ ๑๑๖ ว่าด้วยการบริการจัดส่งจำหน่ายและการใช้น้ำประปา พ.ศ. ๒๕๔๓ จึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบการประปานครหลวง ฉบับที่ ๕๓ ว่าด้วย การขอเลิกใช้น้ำ การงดจ่ายน้ำและการบรรจบมาตรวัดน้ำ พ.ศ. ๒๕๕๔ข้อ ๒ ระเบียบนี้ให้ใช้บังคับตั้งแต่วันที่๑ ตุลาคม ๒๕๕๔ เป็นต้นไปข้อ ๓ ให้ยกเลิกระเบียบการประปานครหลวงฉบับที่ ๕๓ ว่าด้วยการขอเลิกใช้น้ำ การงดจ่ายน้ำและการบรรจบมาตรวัดน้ำ (พ.ศ. ๒๕๔๔)ข้อ ๔ ให้รองผู้ว่าการ(บริการ) รักษาการตามระเบียบนี้ และให้มีอำนาจกำหนดหลักเกณฑ์และวิธีปฏิบัติเพื่อดำเนินการตามระเบียบนี้ข้อ ๕ ผู้ใช้น้ำที่มีความประสงค์จะเลิกใช้น้ำประปาให้บอกเลิกสัญญาการใช้น้ำโดยต้องแสดงหลักฐานการเป็นผู้ใช้น้ำตามที่การประปานครหลวงกำหนดข้อ ๖ ผู้ใช้น้ำของดการใช้น้ำประปาเป็นการชั่วคราวให้ผู้ใช้น้ำยื่นคำร้องขอฝากมาตรวัดน้ำเพื่อเก็บรักษาไว้ที่สำนักงานประปาสาขาการฝากมาตรวัดน้ำครั้งหนึ่งจะต้องมีระยะเวลาไม่น้อยกว่า ๖ เดือน แต่ต้องไม่เกิน ๑๒เดือน เมื่อครบระยะเวลาฝากมาตรวัดน้ำแล้วหากผู้ใช้น้ำมีความจำเป็นให้ยื่นขอต่อระยะเวลาการฝากมาตรวัดน้ำเป็นคราว ๆ ไปและผู้ใช้น้ำจะต้องชำระค่าธรรมเนียมการฝากมาตรวัดน้ำตามที่การประปานครหลวงกำหนดทุกครั้งที่มีการยื่นขอหรือต่อระยะเวลาการฝากมาตรวัดน้ำค่าธรรมเนียมการฝากมาตรวัดน้ำที่ชำระแล้ว การประปานครหลวงจะไม่คืนให้ผู้ใช้น้ำไม่ว่ากรณีใด ๆ ทั้งสิ้นกรณีมีเหตุจำเป็นผู้ใช้น้ำจะยื่นขอ และชำระค่าธรรมเนียมต่อระยะเวลาการฝากมาตรวัดน้ำล่วงหน้าก่อนครบกำหนดระยะเวลาการฝากมาตรวัดน้ำได้กรณีที่มีการขอติดตั้งประปาใหม่ หรือขอติดตั้งประปาซ้ำรายเดี่ยวหากผู้ขอติดตั้งยื่นขอฝากมาตรวัดน้ำด้วยให้ดำเนินการอุดปลั๊กแทนการติดตั้งมาตรวัดน้ำกรณีที่มีการขอติดตั้งประปาชั่วคราว ไม่อาจขอฝากมาตรวัดน้ำได้ข้อ ๗ ให้สำนักงานประปาสาขาพิจารณางดจ่ายน้ำให้ผู้ใช้น้ำในกรณีดังต่อไปนี้๗.๑ เมื่อผู้ใช้น้ำค้างชำระค่าน้ำประปา ค่าบริการอุปกรณ์รายเดือนค่าเสียหาย ค่าใช้จ่ายและค่าธรรมเนียม ที่เกี่ยวกับการส่งจำหน่ายน้ำประปาซึ่งการประปานครหลวงมีหนังสือแจ้งเตือนให้ชำระภายในเวลาที่กำหนดแล้ว๗.๒เมื่อผู้ใช้น้ำฝ่าฝืนข้อห้ามหรือข้อปฏิบัติที่การประปานครหลวงกำหนด๗.๓ ผู้ใช้น้ำรื้อถอนอาคารสถานที่๗.๔ อาคารสถานที่ของผู้ใช้น้ำถูกเพลิงไหม้ข้อ ๘ กรณีผู้ใช้น้ำแจ้งรื้อถอนอาคารเพื่อรอปลูกสร้างใหม่ให้งดใช้น้ำชั่วคราว โดยให้ผู้ใช้น้ำยื่นขอฝากมาตรวัดน้ำถ้าผู้ใช้น้ำมีความประสงค์จะใช้น้ำต่อเนื่องเพื่อใช้น้ำในการก่อสร้างอาคารใหม่ให้โอนเปลี่ยนสภาพการใช้น้ำเป็นผู้ใช้นํ้าชั่วคราวแต่ถ้าผู้ใช้น้ำไม่ต้องการใช้น้ำต่อไป ให้ยกเลิกการใช้น้ำข้อ ๙ กรณีอาคารสถานที่ของผู้ใช้น้ำถูกเพลิงไหม้หากผู้ใช้น้ำแสดงความจำนงที่จะใช้น้ำต่อไปภายในเวลาที่กำหนดให้คงสภาพความเป็นผู้ใช้น้ำต่อเนื่องและให้ติดตั้งมาตรวัดน้ำให้ผู้ใช้น้ำโดยไม่คิดค่าใช้จ่ายข้อ ๑๐ ให้สำนักงานประปาสาขาทำการจ่ายน้ำหรือบรรจบมาตรวัดน้ำให้ผู้ใช้น้ำ เมื่อผู้ใช้น้ำได้ชำระค่าน้ำประปาค่าบริการอุปกรณ์รายเดือน ค่าเสียหายค่าใช้จ่ายหรือค่าธรรมเนียมที่เกี่ยวกับการส่งจำหน่ายน้ำประปาที่การประปานครหลวงเรียกให้ชำระครบถ้วนแล้วพร้อมทั้งได้ชำระค่าธรรมเนียมการยกเลิกการงดจ่ายน้ำหรือการบรรจบมาตรวัดน้ำหรือเหตุแห่งการงดจ่ายน้ำได้รับการแก้ไขให้หมดสิ้นไปแล้วประกาศณ วันที่ ๒๘ กันยายน พ.ศ. ๒๕๕๔เจริญ ภัสระผู้ว่าการการประปานครหลวงปริยานุช/ผู้จัดทำ๑๖ พฤศจิกายน๒๕๕๔ปณตภร/ผู้ตรวจ๒๕ พฤศจิกายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๓๓ ง/หน้า ๒๑/๘ พฤศจิกายน ๒๕๕๔